
Szentendre Város Önkormányzat Képviselő-testületének

2008. szeptember 16-i rendkívüli üléséről készült jegyzőkönyvéből

2.
Előterjesztés Szentendrei Sportcélú Kft. alapító okiratának módosításáról


Előadó:  dr. Dietz Ferenc polgármester 
Szentendre Város Önkormányzat Képviselő-testületének

382/2008.(IX.16.) Kt. sz. határozata:

Szentendre Város Önkormányzat Képviselő-testülete

1. szentendrei 8503, 8504, 8505 helyrajzi számú (Izbégi sportpálya) és a szentendrei 475/6 helyrajzi számú (Kőzúzó utcai sportpálya) ingatlanok és az ingatlanokhoz tartozó berendezési és felszerelési tárgyak tulajdonjogát a határozat 1. mellékletét képező lista szerint 472.000.000 Ft értéken a Szentendrei Sportcélú Ingatlanfejlesztő és Üzemeltető Korlátolt Felelősségű Társaságba (a továbbiakban: Kft.) apportálja

2. A Kft. alapító okiratát az alábbiak szerint módosítja:

A preambulum kiegészül:

Alulírott alapító, a gazdasági társaságokról szóló 2006. évi IV. törvény (Gt.) rendelkezéseinek megfelelően, a 2006. évi V. törvény (Ctv.) mellékletét képező szerződésminta alkalmazásával, annak 18. pont szerinti kiegészítésével a következők szerint állapítja meg az alábbi egyszemélyes korlátolt felelősségű társaság

a) alapító okiratát,

b) változásokkal egységes szerkezetbe foglalt alapító okiratát:

Az 1.4 pont kiegészül:

1.4. A társaság telephelye(i):

Kőzúzó utcai sportpálya 2000 Szentendre, Kőzúzó utca 475/6 hrsz

Izbégi sportpálya 2000 Szentendre, 8503 hrsz; 8504 hrsz; 8505 hrsz

Az 5.1. pont módosul:

5.1. A társaság törzstőkéje 475.000.000Ft,

amely

a) 3.000.000 Ft készpénzből áll,

amely a törzstőke 0,63 százaléka
b) 472.000.000 Ft nem pénzbeli hozzájárulásból áll,

amely a törzstőke 99,37 százaléka
A 6. pont módosul és kiegészül:

Név (Cégnév): Szentendre Város Önkormányzata

A törzsbetét összege: 475.000.000 Ft

A törzsbetét összetétele:

a) Készpénz 3.000.000 Ft

b) Nem pénzbeli hozzájárulás: 

megnevezése: szentendrei 8503, 8504, 8505 helyrajzi számú (Izbégi sportpálya) és a szentendrei 475/6 helyrajzi számú (Kőzúzó utcai sportpálya) ingatlanok és az ingatlanokhoz tartozó - apportlistában megjelölt - berendezési és felszerelési tárgyak tulajdonjoga
értéke: 472.000.000 Ft
Az alapító okirat új 18. ponttal egészül ki:

18. Jogszabályi mintán kívüli rendelkezések

18.1. A társaságba apportált ingatlanok eladásáról, vagy bármilyen megterheléséről kizárólag az alapító - képviseletében Szentendre Város Önkormányzat Képviselő-testülete – dönt.    

3. elfogadja a Kft. alapító okiratának módosításokkal egységes szerkezetbe foglalt szövegét a határozat 2. melléklete szerinti tartalommal

4. felkéri a Polgármestert, hogy az alapító okirat módosítást írja alá;

5. felkéri az Ügyvezetőt, hogy a változás cégbírósági bejegyzéséről gondoskodjon.

Felelős: 

1-4.
pont:
Polgármester

5.
pont:
Ügyvezető

Határidő:


1-4.
pont:
azonnal

5.
pont:
2008. október 15.

K. m. f.

dr. Dietz Ferenc    s. k. 
dr. Molnár Ildikó  s. k. 


polgármester
jegyző

Kapja:

1.   
Önkormányzati és Szervezési Iroda – irattár 

2.   
Jogtanácsos és Közbeszerzési  Szakértő - intézkedésre
3.   

Közgazdasági és Vagyon Iroda,  Vagyoncsoport– intézkedésre 
4. 
A Képviselő-testület tagjai - Weboldalon.

Közzétéve az F/közös/határozatok mappában  és a Weboldalon.

A kiadmány hiteléül:
Szentendre, 2008. szeptember 17.
Ancsin  Mária

jegyzőkönyvvezető

